Terpen

četinara, poput onih napravljenih od ovog bora.]]
**Terpeni**  su klasa prirodnih proizvoda koji se sastoje od spojeva formule (C5H8)n. Obuhvataju više od 30.000 spojeva, nezasićenih ugljikovodika ko uglavnom proizvode biljke, posebno četinari.  Terpeni su dalje klasifikovani prema broju ugljika: monoterpeni (C 10), seskviterpeni (C15), diterpeni (C20) itd. Poznati monoterpen je alfa-pinen, glavna komponenta terpentina.

Od terpena još je brojnija klasa spojeva koja se naziva "terpenoidi". Terpenoidi su terpeni koji su modificirani sa funkcijskim grupama (obično sadrže kisik).  Pojmovi terpeni i terpenoidi koriste se naizmjenično. Oboje imaju jake i često ugodne mirise, koji mogu zaštititi svoje domaćine ili privući oprašivače. Inventar terpena i terpenoida procenjuje se na 55.000 hemijskih entiteta.

## Biološka funkcija 
Terpeni su također glavni biosintetski gradivni blokovi. Steroidi, naprimjer, izvedenice su triterpena skvalena. Terpeni i terpenoidi su također primarni sastojci esencijalnog ulja mnogih tipova biljaka i cvjetova. U biljkama su terpeni i terpenoidi važni posrednici ekoloških interakcija. Naprimjer, imaju ulogu u odbrani biljaka od biljojeda, otpornosti na bolesti, privlačenje uzajamnih odnosa kao što su oprašivači, kao kao i potencijalno biljnih komunikacija. Čini se da imaju uloge kao antifidanti i  u saniranju rana.

Veće količine terpena oslobađa drveće za toplijeg vremena, gdje mogu funkcionirati kao prirodni mehanizam zvani zasijavanje oblaka. Oblaci odražavaju sunčevu svjetlost, što omogućava regulaciju šumske  temperature.

Insekti terpene koriste i kao oblik odbrane. Naprimjer, termiti potporodice *Nasutitermitinae* odvraćaju predatorske insekte, upotrebom specijaliziranog mehanizma nazvanog fontanelni pištolj, koji izbacuje smolastu smjesu terpena.

## Primjena
skoj grupi]]
Terpen koji ima glavnu primjenu je prirodna guma (tj. poliizopren). Mogućnost da se drugi terpeni mogu koristiti kao prekursori za proizvodnju sintetičkih polimera istražena je kao alternativa upotrebi sirovina na bazi nafte. Međutim, malo je ovih aplikacija komercijalizirano. Međutim, mnogi drugi terpeni imaju manju komercijalnu i industrijsku primjenu. Naprimjer, terpentin, smjesa terpena (npr. pinen), dobivena destilacijom smola borovog drveta, koristi se u organskom rastvaraču i kao hemijska sirovina (uglavnom za proizvodnju ostalih terpenoida). Kalofonij, još jedan nusproizvod smole četinarskog drveta, široko se koristi kao sastojak različitih industrijskih proizvoda, kao što su tinta, lakovi i ljepila. Terpeni se široko koriste kao mirisi i arome u potrošačkim proizvodima kao što su parfemi, kozmetika i proizvodi za čišćenje, kao i za hranu i piće. Naprimjer, aroma i okus hmelja dijelom dolazi od seskviterpena (uglavnom α-humulena i β-kariofilena), koji utječu na kvalitet piva. Oni su također komponente nekih lijelova u tradicijske medicine, kao što je aromaterapija. Neki formiraju hidroperokside koji se cijene kao katalizatori u proizvodnji polimera.

Odražavajući svoju obrambenu ulogu, terpeni se koriste kao aktivni sastojci prirodnih pesticida u poljoprivredi.

## Klasifikacija

Limonene-2D-skeletal.svg|Limonen, monoterpen.
Carvone.svg|Karvon je monoterpenoid, modificirani monoterpen.
Alpha-pinen.svg|Pinen, monoterpen koji postoji kao dva izomera, glavni je sastojak terpentina.
Beta-thujaplicin.png|Hinokitiol je monoterpenoid, tropolonski derivat.
Humulene.png|Humulen je  seskviterpen.
Taxadiene.svg|Taksadien,  diterpen, prekursorditerpenoida taksola, antikancernog agensa.
Squalene.svg|Skvalen, triterpen i univerzalni prekursor prirodnih steroida.
Geosmin_Structural_Formulae.svg|Geosmin je seskviterpenoid.

Terpeni se mogu klasificirati prema broju izoprenskih jedinica u molekuli; prefiks u imenu označava broj parova izoprena potrebnih za sastavljanje molekule. Terpeni obično sadrže 2, 3, 4 ili 6 izoprenskih jedinica; tetraterpeni (8 izoprenskih jedinica) čine zasebnu klasu spojeva koji se nazivaju karotenoidi; ostali su rijetki. Klasifikacija je samo formalna; ne može se ništa zaključiti o njihovim svojstvima, upotrebi ili pojavi. 
* Hemiterpeni 
*Monoterpeni 
* Seskviterpeni 
*Diterpeni 
* Sesterterpeni (25 ugljika i pet izoprena) 
*Triterpeni 
* Seskvarterpeni (sa sedam izoprena) 
*Tetraterpeni 
* Politerpeni 
* Norizoprenoidi

## Reference
## Vanjski linkovi
*Institute of Chemistry - terpenes 
*Structures of alpha pinene and beta pinene
*
* This contains a detailed survey of the chemistry of many terpenes, which had recently been investigated fully.


Kategorija:Biljne komunikacije
Kategorija:Biomolekule
Kategorija:Organska hemija